《忧旱词四首次周太保韵 其一》
明代·黄佐

火旻何硉兀，赪霞倏舒敛。阳崖卉渐腓，阴畛穗犹懦。

淩晨秉良耜，届午已重趼。丰殷虽有愿，藨蓘竟难展。

龟折遍沮洳，象耕失岩巘。赤子本谁责，黄尘眯予眼。

下泉良可悟，膏雨亦云远。桔槔正纾急，袯襫俄揭浅。

蹙啸起长叹，司命孰回转。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。